**Formandens beretning for året 2024 ved SCRM-generalforsamling.**

**D. 28. januar 2025.**

Velkommen til årets generalforsamling, hvortil der er tilmeldt 44 medlemmer.

1. **Året 2024.**

Året 2024 blev året hvor tilmeldinger til Storebæltsløbet kom meget sent og det var usikkerhed om gennemførelse. Samt at der skulle skaffes sponsorer til klubtøjet for de næste tre år.

Foruden førnævnte som fyldte meget vil der være en kort gennemgang af aktiviteter for året 2024, samt lidt om den nærmeste fremtid.

1. **Storebæltsløbet 2024.**

Storebæltsløbet blev afviklet d. 28. april med deltagelse af ca. 230 betalende cykelmotionister, hvilket var 20 færre end år 2023. Da B73 klubhus var optaget denne dag blev udlevering af start nr. og spisning flyttet til klubhuset. Denne ændring fungerede fint og der var enighed at dette alternativ kan være en mulighed. Vi havde rigtig fint vejr denne dag og mange af deltagerne blev siddende for at hygge efter løbet. Maden blev købt af Vesthallens Cafeteria for kr. 50. Hvilket er noget mere end hvad klubben ellers betaler, men så var der også mindre arbejde. Alt i alt var der også dette år et plus til klubkassen.  
Hermed en tak til de mange af klubbens medlemmer, som deltog i afvikling af løbet og en særlig tak til Gunner for planlægning og sikker styring af arrangementet.

1. **Klubaktiviteter**

Som tidligere år har der været gennemført kamstegstur, pølsevogn ved klubhuset, madpakketur, ture med bagerstop og is i Skælskør, gløggarrangement i 2024 måtte aflyses grundet meget dårligt vejr. Der har der været afviklet storskærmsarrangement med Paris - Roubaix, med servering af brød og pålæg i klubhuset  
En fællesklubtur Storebælt Rundt med tre overnatninger i Kristi Himmelfart dagene har også været på programmet. Stor Ros til Ebbe, Susie og Freddi i afvikling og planlægning af denne tur.

Deltagelsen i før nævnte aktiviteter har været på det jævne og antalsmæssigt var der flest deltagere til madpakketuren. Hvor der var et hold til gravel og to hold til landevejen.   
Som nye tiltag var julefrokost for alle klubbens medlemmer og ølsmagning af den velsmagende Sørens bryg fra Tåderup.

Klubtræning.  
Starten af sommersæson d. 24.3.2024 blev filmet og disse optagelser blev brugt til reklame for ”Livet ved Storebælt”.

Sæsonstarten havde et stort fremmøde, som gav en tro på, at der kunne samles 2 til 3 hold til en klubtræning i sæsonen. Dette var også muligt de fleste af træning frem til sommerferien, hvorefter deltager antallet blev reduceret til et til to hold. Dog træningsdage med endnu færre deltagere.   
  
Klubaften d.4.6.2024 blev med fællesspisning ved klubhuset.

Grillen blev tændt og medlemmerne kunne varme deres medbragte mad.

Klubaften med et foredrag d. 3.9.2024.

Mikael, John og Søren holdt et spændende og medlevende foredrag om deres cykelture og oplevelse på New Zealand tilbage i 2023.

Deltagelse ved klubaftener har kunne samlet det samme antal medlemmer som tidligere år. Der har været mellem 18 og 30 deltager til klubaftenerne.

1. **Sponsorernes støtte til SCRM:**

Klubbens sponsorer er fortsat et væsentligt og nødvendigt fundament for klubbens virke og for medlemmernes aktiviteter.

**SCRM-sponsorer for perioden 2022 – 2024 er:**

* Fri Bike Shop, Slagelse,
* Wilson Kloakservice, Slagelse,
* Pejsehuset, Slagelse,
* Ren Ventilation, Slagelse
* Kia, Slagelse.

Samarbejde med Wilson Kloaksevice og Kjerulff stoppede med udgangen af år 2024.

**SCRM-sponsorer for perioden 2025 – 2027 er:**

* Fri Bike Shop, Slagelse,
* Pejsehuset, Slagelse,
* Ren Ventilation, Slagelse
* Carto – Toyota (Autohallen),
* EBK Huse A/S
* KVK Byg & Anlæg
* CBH vægte

SCRM ser frem til samarbejdet med sponsorerne, og vi håber, at medlemmerne vil støtte dem, når man har behov for at få udført arbejde indenfor de pågældendes kompetencer.

Klubbens nuværende tøjordningen med to par bukser, to tøjre og vindvest til en værdi på mere kr. 3.000, er bl.a. muligt på grund af sponsorernes store gestus.

I samme anledning vil jeg fremhæve, at det en forventning, at medlemmerne stiller op i klubtøj ved enhver aktivitet, som finder sted i klubregi.

Det var positivt at kunne samle mere end 50 medlemmer i Fri Bike Shop til prøveaften for nyt klubtøj.

**Kontingent**.

Kassereren vil senere – i samråd med medlemmerne - fastsætte kontingentet for det kommende år.

DGI-medlemskabet blev opsagt i 2024, så klubben er kun medlem i DCU.

1. **Bestyrelses fokus i året.**

Bestyrelsen har brugt tid på planlægning af fællesarrangementer. Har prøvet at finde tiltag, som kunne få flere deltagende medlemmer.  
Bestyrelsen har fra juni og de næste tre måned har brugt meget tid på at finde sponsorer til vores klubtøj for de næste tre år.   
Bestyrelse valgte ikke gennemføre nogen klubtur til andre motionsløb selvom det var med i planerne.

Stor tak fra formanden for den støtte, som de øvrige bestyrelsesmedlemmer har givet til formanden samt gode og givende snakke, der været til vores bestyrelsesmøder.

Hjemmesiden og vores Facebook sider er blevet holdt vedlige med begivenheder og referater fra generalforsamlingen og bestyrelsesmøder. I marts blev alt information, der var ældre end 3 år, slettet (lagt utilgængeligt). I denne forbindelse en stor tak til vores webmaster John Offersen for hans indsats for arbejde med klubbens hjemmeside og begivenheder.

Nye medlemmer i bestyrelsen er altid velkommen og nye ideer til aktiviteter, som gør vores klub mere attraktiv for medlemmerne. Hermed en opfordring til jer om at melde jer som kandidat nu eller i fremtiden.

1. **Samarbejde med andre klubber.**

Bestyrelse har haft kontakt til Salto om afvikling af fælles bustur. Uden resultat

1. **Klubhus.**

Udlejningen af klubhuset til syklubben er stoppet.

Stor tak til de medlemmer og bestyrelses som har vedligeholdt området omkring klubhuset samt holdt rent indendørs.

Stor tak til Gunnar for opsætning af hylde til klubbens skilte til Storebæltsløbet.

Medlemmer af SCRM kan låne klubhuset vederlagsfrit, og ”aflevere” det i rengjort stand. Hvis et medlem ikke selv ønsker at forestå rengøring efter brug, vil klubhusudvalget opkræve et gebyr på kr. 250,- for rengøring.

Klubhuset har været udlånt få gange i det forgangne år.

1. **Kommende arrangementer:**

* Kamstegstur
* Storebæltsløbet. Støtte for afvikling af dette arrangement fra medlemmerne vil være nødvendigt. Der pt. allerede 150 tilmeldte.
* Tur til Møn med to overnatninger
* Pølsevogn
* Kaffe-/kagetur
* Klubtur til en motionsløb
* Gløgg tur.

Alle events vil blive offentliggjort på kommende klubaftener, via SMS, hjemmesiden samt på Facebook.

**Bestyrelsen gør opmærksom på sæsonstarten søndag den 30. marts.**

Bestyrelse håber klubbens medlemmer vil bakke op om klubbens aktiviteter. Der er al andet lige sjovere at afvikle disse aktiviteter, når der er god opbakning.

Det vigtig at I medlemmer melder ind til bestyrelse, hvis I har nogle gode ideer til arrangement og træningsture for medlemmerne.

1. **Afslutning:**

Som afslutning på beretningen vil jeg takke bestyrelsen for deres arbejde til fordel for medlemmerne og den støtte, de har givet til formanden.

Ligeledes en stor tak for jeres fremmøde og opbakning ved diverse arrangementer året igennem.

Min beretning er slut og kommentar eller spørgsmål er velkommen.

Retur til dirigenten.

Lars Eliasson - Formand